Kobergo pusiasalis

Kobergo pusiasalis () – pusiasalis šiaurės Australijoje, Šiaurinėje teritorijoje, 350 km į rytus nuo Darvino. Išsikiša tarp Arafūros jūros ir Van Dimeno įlankos. Dandaso sąsiauriu atskirtas nuo Melvilio salos, šalia prisišliejusi Krokerio sala. Vakaruose užsibaigia Soldžerio kyšuliu. Jame stovi Keip Dono švyturys. Pusiasalio aukštis iki 160 m (Ro k.).

1924 m. Kobergo pusiasalyje įsteigtas rezervatas, skirtas išsaugoti mangrovių sąžalynus, drėgnuosius atogrąžų miškus ir sausesnius eukaliptų miškus. 1974 m. paskelbtas Ramsaro konvencijos saugomu objektu,„Cobourg Peninsula“. Ramsar Sites Information Service. 2000 m. įsteigtas Garig Gunak Barlu nacionalinis parkas.

Kobergo pusiasalis labai retai gyvenamas, vystomas turizmas. XIX a. čia bandyta įsteigti Fort Velingtono, vėliau Port Esingtono gyvenvietes, tačiau jos apleistos dėl čiabuvių antpuolių, blogų gamtinių sąlygų.

 Šaltiniai 

Kategorija:Australijos pusiasaliai